13 Fa Moshe a ne a le mo thabeng, o ne a kopa go bona kgalalelo ya Modimo, mme o ne a bona masaledi fela a kgalalelo ya ga Jehofa. Fa a tsena mo motlaaganeng, o ne a sa ipipe ka lesire. Moshe e ne e le monna wa tumelo yo o neng a batla go dira thato ya Modimo. Le fa a ile a segofadiwa ka go bontshiwa kgalalelo ya ga Jehofa mo ponatshegelong, o ne a setse a ntse a bone Modimo ka matlho a tumelo. Baebele ya re Moshe “o ne a tswelela a nitame jaaka e kete o bona Ene yo o sa bonaleng.” (Bahebera 11:27; Ekesodo 34:5-7) Mme o ne a bonatsa kgalalelo ya Modimo e seng fela ka marang a lesedi le le neng le phatsima mo sefatlhegong sa gagwe ka nakwana mme gape le ka go leka go thusa Baiseraele go itse Jehofa le go mo direla.